**PLAN RADA TZ ZA 2017. GODINU**

**PLANOVI:**

Financijski plan je pred Vama, nema bitnih razlika i želimo tako nastaviti i u 2017. godini. Što se tiče organizacijskog plana na prvo mjesto stavljamo:

1. Formiranje vinske ceste
2. Smeđa signalizacija
3. Nastavak manifestacija (Biciklijada, Sanjkaški kup, Gastro, Vino u brdovečkoj čaši, Berba)
4. Sudjelovanje (javljanje) na natječaje HTZ, Zagrebačka županija za nerazvijene TZ sa naglaskom na hortikulturne zahvate u prostoru naše TZ kao i potpore za naše već tradicionalne manifestacije.
5. Pripremili smo novi EU projekt sa Slovenijom i našim općinama vezano uz kulturno-povijesne spomenike i prirodnu baštinu, gdje je naša TZ nositelj EU projekta i to SUTLA- SOTLA-uspješno prijavljen
6. U fazi smo izrade zajedno sa partnerima iz prvog projekta na novom EU projektu koji ćemo prijaviti u mjesecu travnju, a on je u neku ruku drugi dio Projekta Ride & Bike i odnosi se na izgradnju digitalizacije i označavanju pješačkih, planinskih i gljivarskih staza na području naše TZ pod radnim naslovom SUTLA- SAVA OUTDOOR
7. Krećemo sa novom manifestacijom, a to je Međunarodni dan rijeke Save 1. lipnja kroz koji ćemo povezati dio Slovenije uz rijeku Savu (Sevnica, Brežice) i našim općinama uz rijeku Savu, tj. našu TZ i to događanjima u veslanju, biciklizmu, lovu, ribolovu i konjaništvu
8. Pokretanje nove manifestacije vezane uz suradnju TZ i teatar Kerekeš iz Varaždina sa radnim naslovom Dani smijeha u našoj TZ kojim želimo istovremeno dovesti nekoliko hrvatskih kazališta koja njeguju komediju koja bi se u vremenu od tjedan dana izmjenjivali svojim programima širom naše TZ.

U cijelom radu držimo se pozitivnih propisa i zakona.

 Želim Vam ukratko iznijeti Plan rada za 2017. godinu iz kojeg je vidljivo da ćemo nastaviti i dalje sa našim manifestacijama koje smo u ovih 6 godina uspješno provodili, a tu posebno mislim na manifestacije Vino u brdovečkoj čaši, Kotlovijada, Biciklijada, Sajam vina Jelsa, Kak su brali naši stari, Gastro-eko-etno, Sanjkaški kup kao i manifestacije u kojima smo suorganizatori,a to su Dani Općine Brdovec, Dani Općine Marija Gorica, Dani Općine Dubravica, Uskrsni motocross. Ovdje želim naglasiti da ove godine krećemo sa novom manifestacijom, a to je Međunarodni dan rijeke Save. Isto tako želimo podržati manifestaciju Dani smijeha kojom bi približili stanovnicima naših triju općina kazališne kuće koje njeguju komediju. Uz sve navedeno dužni smo obavljati i svakodnevne obveze koje nam propisuje Zakon o turističkim zajednicama i promicanju hrvatskog turizma i Zakon o boravišnoj pristojbi. Financijski dio plana za 2017. godinu dobili ste u materijalima.